PATVIRTINTA

Kauno lopšelio-darželio „Žingsnelis“

Direktoriaus 2020 m. rugsėjo 23 d.

įsakymu Nr. V-125

**KAUNO LOPŠELIO-DARŽELIO „ŽINGSNELIS“ VAIKŲ UGDYMO ORGANIZAVIMO**

**TVARKOS EKSTREMALIOS SITUACIJOS LAIKOTARPIU APRAŠAS**

**I. BENDROSIOS NUOSTATOS**

Kauno lopšelio-darželio „Žingsnelis“ vaikų ugdymo organizavimo ekstremalios situacijos laikotarpiu tvarkos aprašas parengtas, vadovaujantis LR Sveikatos apsaugos ministro – Valstybės lygio ekstremaliosios situacijos valstybės operacijų vadovo sprendimu „Dėl ikimokyklinio ir priešmokyklinio ugdymo organizavimo būtinų sąlygų 2020 m. rugsėjo 22 d. Nr. V-2090“.

**II. VAIKŲ PRIĖMIMO ORGANIZAVIMAS**

1. Vaikai į darželį priimami ir ugdomi pagal vaiko lankomos grupės darbo laiką:
	1. „Bitučių“, „Giliukų“ grupės – 7.00–19.00.
	2. „Ežiukų“, „Boružiukų“, „Pelėdžiukų“, „Drugelių“, „Zuikučių“, „Gandriukų“, „Lapiukų“, „Voveriukų“, „Meškučių“ grupės – 7.30–18.00.
2. Vaikus privaloma atvesti į darželį ne anksčiau kaip nuo 7.00 val. („Giliukų“ ir „Bitučių“ gr.), nuo 7.30 val. į kitas grupes, bet ne vėliau kaip iki 9.00 val. Jei vaikas nebus atvestas į įstaigą, apie tai iki 9.00 val. reikia telefonu informuoti grupės auklėtoją.
3. Vaikus pasitiks darželio darbuotojas, dėvintis nosį ir burną dengiančias apsaugos priemones (kaukę ar apsauginį skydą) ir bekontakčiu termometru kiekvienam vaikui matuos temperatūrą:
	1. „Ežiukų“, „Boružiukų“, „Pelėdžiukų“ grupių ugdytiniai įeina ir išeina pro įėjimus prie jų grupių (temperatūra bus matuojama įėjus į grupės patalpas);
	2. Kitų grupių ugdytiniai atvedami iki administracijos arba sporto salės įėjimų ir perduodami lydintiems į grupes asmenims: administracijos įėjimas – „Meškučių“, „Giliukų“, „Drugelių“, „Gandriukų“ grupių ugdytiniai, sporto salės įėjimas – „Zuikučių“, „Lapiukų“, „Voveriukų“, „Bitučių“ grupių ugdytiniai.
4. Vaikai, kurie turi ūmių viršutinių kvėpavimo takų infekcijos požymių (pasireiškia karščiavimas (37,3 °C ir daugiau), kosulys, pasunkėjęs kvėpavimas ar kiti požymiai, nurodyti Lietuvos higienos normos HN 75:2016 „Ikimokyklinio ir priešmokyklinio ugdymo programos vykdymo bendrieji sveikatos saugos reikalavimai“, patvirtinti Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programos vykdymo bendrieji sveikatos saugos reikalavimai“, patvirtinimo 80 punkte, į darželį nepriimami.
5. Vaiką lydintis asmuo (tėvas, įtėvis, globėjas) privalo dėvėti nosį ir burną dengiančias apsaugos priemones, laikytis kosėjimo, čiaudėjimo etiketo, darželio fojė dezinfekuoti rankas.
6. Nustačius, kad vaikas yra sveikas, jis darželio darbuotojo palydimas į ugdomąją grupę.
7. Tėvai (įtėviai, globėjai ir kiti vaiką lydintys asmenys), esant reikalui, į grupes įleidžiami laikantys visų saugumo reikalavimų. Įėjimą į įstaigą ypatingais atvejais būtina suderinti su įstaigos administracija.

**III. VAIKŲ UGDYMO ORGANIZAVIMAS**

1. Ugdymo paslaugos organizuojamos maksimaliai laikantis grupių izoliacijos principo: vaikai lanko nuolatos tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto patalpose, kuriose teikiamos ugdymo paslaugos.
2. Mokytojai, dirbantys pagal ikimokyklinio ir priešmokyklinio ugdymo programas ir mokytojų padėjėjai tą pačią dieną dirba tik vienoje grupėje.
3. Su vaikais negali turėti kontakto darbuotojai, į kurių pareigas neįeina tiesioginis darbas su vaikais (kiemsargis, valytojas ir pan.).
4. Ribojamas skirtingose grupėse dirbančių darbuotojų kontaktas, jei to padaryti neįmanoma, ribojamas kontakto laikas, išlaikant saugų atstumą (trumpiau nei 15 min. didesniu kaip 2 m. atstumu).
5. Bendros veiklos kelioms vaikų grupėms neorganizuojamos. Jei naudojamos bendros patalpos (darželio 2 salės ir socialinio pedagogo, psichologo, logopedo kabinetas), po kiekvienos grupės (ar vaiko) panaudojimo jos išvėdinamos ir išvalomos.
6. Jei organizuojamos kontaktinės švietimo pagalbos specialistų konsultacijos, jos turi būti teikiamos individualiai ar vienu metu tik su tos pačios grupės vaikais. Konsultacijų metu turi būti vengiama fizinio kontakto. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai.
7. Ugdymui maksimaliai išnaudojamos galimybės ugdymą organizuoti lauke. Jei lauke organizuojamas renginys kelioms grupėms, tarp dalyvių turi būti išlaikomas 1 metro atstumas.
8. Asmenys, atlydintys vaikus, ir darbuotojai, vykdantys vaikų priėmimą į įstaigą, uždarose erdvėse, grupės renginiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas, turi dėvėti nosį ir burną dengiančias apsaugos priemones (veido kaukes, respiratorius ar kitas priemones). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens būklei (rekomenduojama dėvėti veido skydelį).
9. Darbuotojų sveikata nuolat stebima. Kiekvieną darbo dieną nuo 7.00 val. iki 9.30 val. į darželį atvykusiems darbuotojams atsakingas asmuo matuoja temperatūrą.
10. Darbuotojai, kuriems pasireiškia ūmių viršutinių kvėpavimo takų ligų ir kiti užkrečiamųjų ligų požymiai (karščiavimas 37,3 0C ir daugiau), kosulys, pasunkėjęs kvėpavimas ir pan.), turi nedelsiant apleisti darželio patalpas. Darbuotojui rekomenduojama kreiptis konsultacijai į savo šeimos gydytoją.
11. Jei darbuotojo administracija iš paties darbuotojo gavo informaciją apie jam nustatytą COVID-19 ligą (koronoviruso infekciją), apie tai nedelsiant privalo informuoti Nacionalinį visuomenės sveikatos centrą prie Sveikatos apsaugos ministerijos (NVSC), bendradarbiauti su NVSC nustatant sąlyti turėjusius asmenimis ir jiems taikant 14 dienų izoliaciją.
12. Draudžiama dirbti darbuotojams, kuriems privaloma izoliacija, izoliacijos laikotarpiu išskyrus, dirbančius nuotoliniu būdu.
13. Ugdymo paslaugų teikimo vietoje turi būti užtikrinta vaikų ir darbuotojų rankų higiena (praustuvėse tiekiamas šiltas ir šaltas vanduo, prie praustuvių patiekiama skysto muilo, vaikams nepasiekiamoje vietoje dezinfekavimo priemonės).
14. Mokytojos privalo išvėdinti grupės patalpas prieš atvykstant vaikams ir ne rečiau kaip 2 kartus per dieną, o aplinkos valymas ugdymo paslaugų teikimo vietoje būtų atliekamas atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu.
15. Ugdymo proceso metu išryškėjus bent menkiausiems vaiko sveikatos negalavimams grupės mokytoja skubiai informuoja vaiko tėvus (globėjus, įtėvius), darželio administraciją.
16. Tėvai (globėjai, įtėviai) privalo skubiai paimti vaiką iš įstaigos, kol atvyks tėvai (globėjai, įtėviai), vaikas tuo metu izoliuojamas logopedo kabinete.

**III. VAIKŲ PASIĖMIMAS IŠ ĮSTAIGOS**

1. Tėvas (globėjas, įtėvis) atvykęs pasiimti vaiko laukia prie darželio lauko durų.
2. Vaikus pasiimti prie to paties įėjimo kaip ir atiduodant, prieš tai paskambinant grupių auklėtojoms telefonu. Pasiimti vaikų į įstaigą įleidžiami tik lopšelių grupių tėvai pro jiems skirtus įėjimus.
3. Tėvas (globėjas, įtėvis) apie atvykimą informuoja vaiko grupės mokytoją skambindamas priskirtu grupės tel. numeriu:
	1. „Ežiukų“ gr. 8 672 86 322

26.2 „Boružiukų“ gr. 8 672 86 113

26.3 „Pelėdžiukų“ gr. 8 672 78967

26.4 „Drugelių“ gr. 8 672 78 959

26.5 „Zuikučių“ gr. 8 672 80 224

26.6 „Bitučių“ gr. 8 672 77 943

26.7 „Gandriukų“ gr. 8 672 86 524

26.8 „Voveriukų“ gr. 8 672 78 964

26.9 „Lapiukų“ gr. 8 672 79 127

26.10 „Giliukų“ gr. 8 672 78 465

26.11 „Meškučių“ gr. 8 672 77 679

1. Mokytoja padeda vaikui apsirengti, palydi vaiką iki išėjimo iš darželio ir perduoda tėvams (globėjams, įtėviams).
2. Jeigu vaikai žaidžia darželio kieme, tėvai (globėjai, įtėviai) vaikus paima tiesiogiai iš lauko ir iš karto vyksta namo.

**IV. BAIGIAMOSIOS NUOSTATOS**

1. „Kauno lopšelio-darželio „Žingsnelis“ vaikų ugdymo organizavimo ekstremalios situacijos laikotarpiu tvarkos aprašas“ įsigalioja nuo 2020 m. spalio 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_